section_heading: Rani život
paragraph_text: Dickinson je krenuo u školu Manton Primary u Worksopu, a njegovi su se roditelji preselili u Sheffield. Ubrzo, kad mu je bilo šest godina, također je bio otpremljen u Sheffield, u kojem je pohađao osnovnu školu u Manor Topu. Poslije šest mjeseci njegovi su ga roditelji odlučili premjestiti u malu privatnu školu pod imenom Sharrow Vale Junior. Zbog stalnog je seljenja Dickinson izjavio da ga je taj dio njegova života naučio tome da se oslanja na samoga sebe jer nije bio u mogućnosti sklopiti čvrsta prijateljstva. Dickinson ima mlađu sestru, Helenu Stormanns, koja je bila rođena 1963. i bavi se profesionalnim preponskim jahanjem. Pokušao se otuđiti od nje što je više mogao dok je bio mlad, uglavnom iz inata jer je ona, za razliku od njega, bila plod planirane trudnoće.